Leksikon hrvatskih književnika BiH od najstarijih vremena do danas/Ž
ŽIVKOVIĆ, Joso (Kostrč, Orašje, 1. travnja 1960.). Pjesnik i slikar. Osnovnu naobrazbu stekao u rodnom mjestu i Orašju. Više godina radio u Austriji i Švicarskoj, a u Kostrč se vratio 1990. 
 Djela: Koraci u sjeni (pjesme, 1988.), Čekati dugu (pjesme, 1994.), Gorka čaša (pjesme, 1997.).
 ŽIVKOVIĆ, Pavo (Kostrč, Orašje, 1944.). Povjesničar i romanopisac. U Novom Sadu diplomirao povijest 1968., magistrirao u Beogradu 1974., a doktorirao 1978. godine. Profesor povijesti na Filozofskom fakultetu u Zadru. Objavio više povijesnih knjiga i preko stotinu radova iz povijesnih znanosti u periodici. Bio veleposlanik Bosne i Hercegovine u Mađarskoj. 
 Djela: Svjetlost Međugorja (s Pavom Mikićem, roman, 1990.), Povijest Bosne i Hercegovine do konca XVIII. stoljeća i povijest Hrvata Bosanske Posavine do početka XX. stoljeća (1994.), Etnička i vjerska povijest Bosne i Hercegovine, Slavonije i Srijema do konca XVII. stoljeća (1996.), Sumrak Bosne i Huma (romansirana povijest, 1997.).

Leksikon hrvatskih književnika BiH od najstarijih vremena do danas